آمریکا مرکز گوجلر قوموتانلیغی (سنتکام) سوریه‌نین دوغوسوندا حیاتا گئچیردیکلری عملیات‌دا داعشین ایکی لیدئرینین اؤلدورولدوگونو آچیقلادی.
سنتکامدان وئریله‌ن یازیلی آچیقلامادا،
"آمریکا مرکز گوجلر قوموتانلیغی عسگرلری، ۱۱ دسامبردا یئرلی واختلا ساعات ۰۲:۵۷ده سوریه‌نین دوغوسوندا باشاریلی بیر هلیکوپتر باسقینی تشکیل ائدرک داعشین سوریه‌نین دوغوسونداکی پلان و عملیاتلاریندا ایشتیراک ائد‌ن هؤرگوتون سوریه ولایت مسئولو انس ده داخیل اولماقلا ایکی داعشلی چته‌باشینی اؤلدوردو" ایفاده‌لرینه یئر وئریلدی.
عملیاتین آمریکا عسگرلری طرفین‌دن تک طرفلی اولاراق حیاتا گئچیریلدیی بیلدیریله‌ن آچیقلامادا، ایلک بیلگیلره گؤره عملیاتدا مولکی وطنداش ایتکیسی اولمادیغی بیلدیریلدی.
آچیقلامادا، عملیاتین تام اولاراق هاردا ائدیلدیگی بیلدیریلمزکن، عملیاتین آنا هدفلرینین هانسی داعش چته‌باشی اولدوغو دا آچیقلانمادی.
